Hos Dansk Folkepartis folketingskandidat Bent Bøgsted er der blevet drukket champagne torsdag aften. Dansk Folkeparti fik et godt valg i hele landet, men også i Frederikshavn-kredsen, hvor Bent Bøgsted stiller op.

Der bliver drukket champagne hos Bent Bøgsted, der er folketingskandidat for Dansk Folkeparti. Dansk Folkeparti har haft et godt valg i hele landet, hvor de er steget med 8,8 procent. - Vi synes, at der er grund til at drikke champagne, fortæller Bent Bøgsted. Også i Frederikshavn-kredsen har det været et godt valg for Dansk Folkeparti, som er steget med 12,9 procent. - Frederikshavn-kredsen er blevet den stærkeste kreds i Nordjylland for Dansk Folkeparti. Det er mere en hver fjerde stemme vi har fået i Frederikshavn-kredsen, siger Bent Bøgsted. Det er en glad Bent Bøgsted, som kunne fejre sejren torsdag aften. - Det er kæmpestort, det er det. Det er langt mere end vi havde forventet, og det er også mere end meningsmålingerne har vist det sidste stykke tid. Det er fantastisk. Det er en fremgang, som vi ikke havde forventet, siger Bent Bøgsted. Bent Bøgsted ved endnu ikke, hvor mange personlige stemmer han har fået. - Nu skal vi lige se de personlige stemmer, men der er noget der tyder på, at jeg får en rigtig godt valg, slutter Bent Bøgsted.